Dít nadat sy aansoek om borgtog Woensdag in die Palm Ridge-landdroshof afgekeur is en hy sy eerste aand in die tronk deurgebring het.
Agrizzi het intussen ’n aansoek om verlof tot appèl ingedien teen die hof se besluit om sy borgtogaansoek af te keur.
Agrizzi se regsverteenwoordiger het gedurende die hofverskyning gesê sy kliënt ly aan ernstige mediese toestande en aangevoer dat ’n korrektiewe sentrum skadelik vir Agrizzi se gesondheid sal wees aangesien hy aan komorbiditeite ly en die korrektiewe stelsel steeds sukkel om die verspreiding van Covid-19 te beperk, berig EWN.